《满江红 忆崇川白壁双琵琶》
清代·冒裔

贺老琵琶，还要让、白三名手。记昔日、得全堂上，三吾亭后。

四烛如山人不语，一轮晶饼明如昼。听四弦、轻拨唱沉垂，珠盘走。

人已没，家园覆。止剩得，衰堤柳。笑一场大梦不堪回首。

盛极必衰原至理，调高鲜和应难又。病阑珊、往事上心头，眉空皱。

作者简介：明末清初扬州府如皋人，字爰及，巢民弟。